laion/Wikipedia-Exotic huggingface dataset:
আবদুর রহমান (বীর বিক্রম)

আবদুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। আবদুর রহমানের জন্ম হবিগঞ্জ জেলার মাধবপুর উপজেলার জগদীশপুর ইউনিয়নের বড় ধলিয়া গ্রামে। তার বাবার নাম আবদুর রহিম চৌধুরী এবং মায়ের নাম ফুলবানু। তার স্ত্রীর নাম সামসুন্নাহার বেগম। তার এক ছেলে, এক মেয়ে। পাকিস্তান সেনাবাহিনীতে চাকরি করতেন আবদুর রহমান। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। যশোর সেনানিবাসে আক্রান্ত হওয়ার পর সেখান থেকে পালিয়ে যান। পরে দলের কাউকে খুঁজে না পেয়ে নিজ এলাকা হবিগঞ্জে এসে দ্বিতীয় ইস্ট বেঙ্গল রেজিমেন্টের সঙ্গে যোগ দেন। পরে তাকে ১১ ইস্ট বেঙ্গল রেজিমেন্টে অন্তর্ভুক্ত করা হয়। যুদ্ধ করেন শাহজীবাজার, মাধবপুর, হরষপুর, আখাউড়া, ভৈরব, আশুগঞ্জসহ বিভিন্ন স্থানে। ১৯৭১ সালের ৬ বা ৭ মে ভোরে আবদুর রহমান একজন সহযোদ্ধাকে সঙ্গে নিয়ে হবিগঞ্জের তেলিয়াপাড়ার নিজেদের প্রতিরক্ষা অবস্থান থেকে বেরিয়ে পড়েন রেকি করার উদ্দেশ্যে। বেলা ১১টায় সেখানে ফিরে এসে দেখেন, চারদিক লন্ডভন্ড। কোনো সাড়াশব্দ নেই। পড়ে আছে কয়েকজন সহযোদ্ধার রক্তাক্ত নিথর দেহ। এ অবস্থা দেখে আবদুর রহমান শিউরে উঠলেন। কিছুটা হতবুদ্ধিও হয়ে পড়লেন। এমন ঘটনার মুখোমুখি হবেন ভাবতেই পারেননি। বুঝতে পারলেন, শত্রু পাকিস্তানি সেনাদের আকস্মিক আক্রমণেই এ অবস্থা হয়েছে। তারপর সতর্ক হলেন। ভাবলেন, পাকিস্তানি সেনারা নিশ্চয় আশপাশে আছে। তাকে এখান থেকে দ্রুত সরে পড়তে হবে। সঙ্গে থাকা সহযোদ্ধা পালিয়ে গেছেন। তিনি সরে পড়ার সুযোগ আর পেলেন না। পড়ে গেলেন এক পাকিস্তানি সেনার সামনে। ওই পাকিস্তানি সেনা তাকে থামার নির্দেশ দিল। তখন মনে হলো এই পাকিস্তানি সেনার গুলিতে মরার চেয়ে নিজের পিস্তলের গুলিতে নিজেকে আত্মাহুতি দেওয়াও অনেক ভালো। তারপর নিমেষে নিজের কাছে থাকা পিস্তল বের করে কী মনে করে গুলি করেন ওই পাকিস্তানি সেনাকেই। মাটিতে লুটিয়ে পড়ল পাকিস্তানি সেনা। এ ঘটনায় তার সাহস ও মনোবল বেড়ে গেল। ভাবলেন, মরতে যখন হবেই, আরও কয়েকজনকে মেরেই মরি। গুলির শব্দ শুনে সেখানে এগিয়ে এল আরও দুজন পাকিস্তানি সেনা। তারা কিছু বুঝে ওঠার আগেই গুলি করলেন। অব্যর্থ নিশানা; দুই পাকিস্তানি সেনাই লুটিয়ে পড়ল মাটিতে। এরপর দ্রুত অবস্থান নিলেন সেখানকার এক বাংকারে। বাকি পাকিস্তানি সেনারা ছিল বেশ দূরে। পরিস্থিতি তার সহায় হলো। ওই বাংকারে ছিল একটি মেশিনগান। তাতে গুলিভর্তি চেন লাগানো। সেই মেশিনগান দিয়ে তিনি গুলি করতে থাকলেন। তখন পাকিস্তানি সেনারা দৌড়াদৌড়ি করে পিছিয়ে যেতে থাকল। তিন-চারজন মাটিতে লুটিয়ে পড়ল। আকস্মিক এ ঘটনায় পাকিস্তানি সেনারাও হতভম্ভ। এরই ফাঁকে ওয়্যারলেসে তিনি যোগাযোগ করলেন তার অধিনায়কের সঙ্গে। অধিনায়ক তাকে নির্দেশ দেন দ্রুত ওই স্থান থেকে সরে পড়ার। তিনি অধিনায়কের কাছে অনুরোধ করেন গোলা ছোড়ার। সহযোদ্ধারা তিন ইঞ্চি মর্টারের গোলা পাকিস্তানি সেনাদের ওপর নিক্ষেপ করতে থাকেন। এ সুযোগে তিনি দ্রুত ক্রলিং করে পশ্চাদপসরণ করেন। সীমান্তের কাছাকাছি পৌঁছার পর সহযোদ্ধারা তাকে ভারতে নিয়ে যান। সেদিন আলৌকিক ভাবে বেঁচে যান তিনি। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ২১-০৯-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
জয়ন্তী গাছ

জয়ন্তী গাছ সাধারণত দেখা যায় না। জয়ন্তী গাছের বৈজ্ঞানিক নাম হলো Sesbania sesban. এটি Fabaceae গোত্রের ফুল। সংস্কৃত ভাষায় এর নাম জয়ন্তিকা। গাছ সাধারণত ৩-৪ বছর বাঁচে। মাঝারি আকৃতির গাছটি লম্বায় ১০- ২০ফুট উচ্চতার হয়ে থাকে। এর কাণ্ড বাদামি রঙের হয়। পাতা পক্ষল যৌগিক। প্রায় ২০ জোড়া পত্রক থাকে। সাধারণত হলুদ, গোলাপি ও বাদামী এই ৩ ধরনের ফুল গাছভেদে দেখা যায়। ফুল ২ - ৩ সেন্টিমিটার দৈর্ঘ্যের হয়ে থাকে। ৪ টি পাপড়ির মধ্যে ২ টি উল্টানো বিস্তৃত ও ২ টি একত্রীভূত। পৌষমাসে ফুল ফোটে। ফল চিকন লম্বাটে, কাঁচা অবস্থায় সবুজ। শুকিয়ে গেলে বাদামি বর্ণ। প্রতিটি ফলে ২০-২৫টি বীজ থাকে। এই গাছ প্রাকৃতিক ঔষধ হিসেবে  ব্যবহৃত হয়। সনাতন ধর্মাবলম্বীরা দুর্গাপূজায় এই গাছ অবশ্যই ব্যবহার করে থাকেন। এই গাছের ডাল ছাড়া দুর্গাপূজা করা সম্ভবই না। সনাতন ধর্মাবলম্বীরা দুর্গাপূজায় এই গাছের ডাল ব্যবহার করেন। দুর্গাপূজায় ষষ্ঠী পূজার সময় নবপত্রিকার একটি অংশ হিসেবে এটি ব্যবহার করা হয়। মেয়েদের যৌনি পথ ছোট করতে এ গাছের কচি পাতা বেটে যৌনিতে লেপলে যৌন পথ ছোট হয়। শ্বেতীতে (শ্বিত্র রোগে): দেহের যেখানে রোমোদ্গম হয় না, যেমন অধরে বা ঠোঁটে, হাতের ও পায়ের তলায়, মলদ্বারে ও মেঢ্রে –দেহের এইসব অঙ্গে যদি সাদা দাগ হয়, সেটা দুঃসাধের পর্যায়ে পড়ে যায় দীর্ঘদিন হয়ে গেলে। তথাপি বলা আছে, প্রাথমিক স্তরে শ্বেত জয়ন্তীর মূলের ছাল গোদুগ্ধে দিয়ে বেটে লাগালে ও খেলে এ রোগের উপশম হয়। http://archive.prothom-alo.com/detail/news/189715 ওয়েব্যাক মেশিনে আর্কাইভকৃত ৩ সেপ্টেম্বর ২০১৮ তারিখে
রেডিও ধ্বনি

রেডিও ধ্বনি ২৪ ঘণ্টার সংবাদভিত্তিক একটি রেডিও চ্যানেল। ২০১৫ সালের ১৪ এপ্রিল পরীক্ষামূলক সম্প্রচারের মাধ্যমে এই রেডিও যাত্রা শুরু করে। একই বছরের ২২ জুন থেকে এটি বাণিজ্যিক সম্প্রচার শুরু করে। বাংলাদেশের বেতার কেন্দ্রের তালিকা বাংলাদেশের টেলিযোগাযোগ ব্যবস্থা বাংলাদেশ বেতার "তৃতীয় বর্ষে রেডিও ধ্বনি"। দৈনিক প্রথম আলো। সংগ্রহের তারিখ ২২ জুন ২০১৭।  "তিন বছরে রেডিও ধ্বনি"। ১৫ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৯।  দাপ্তরিক ওয়েবসাইট
ফেরহাত আব্বাস

ফেরহাত আব্বাস (Kabyle: Ferḥat Σabbas); (অক্টোবর ২৪, ১৮৯৯ - ডিসেম্বর ২৪, ১৯৮৫) একজন আলজেরীয় রাজনৈতিক নেতা এবং প্রথম রাষ্ট্রপতি। তিনি ১৯৬২ সালে আলজেরিয়ার স্বাধীনতার পর দেশটির প্রথম রাষ্ট্রপতি হিসেবে কিছুদিন দায়িত্ব পালন করেন। রসায়নের ছাত্র আব্বাস ১৯২৪ সালে মুসলিম ছাত্রদের একটি সংগঠন প্রতিষ্ঠা করেন। ১৯৩৯ থেকে তিনি ফরাসি সেনাবাহিনীর হয়ে লড়াই করা শুরু করেন। কিন্তু ১৯৪২ সালে ফ্রান্স থেকে আলজেরিয়ার স্বায়ত্বশাসনের ওপর একটি ম্যানিফেস্টো লেখেন। ১৯৫৬ সালে তিনি [[বেন বেলার ফ্রঁ দ্য লিবেরাসিওঁ নাসিওনাল]]-এ যোগ দেন। আলজেরিয়ার স্বাধীনতা যুদ্ধের সময় তিনি তিউনিসে আলজেরিয়ার নির্বাসিত সরকার প্রতিষ্ঠা করেন। আলজেরিয়ার স্বাধীনতার পর তিনি দেশটির জাতীয় সংসদের (১৯৬২ - ১৯৬৩) রাষ্ট্রপতি ও দেশের সাময়িক রাষ্ট্রপ্রধান পদে আসীন হন। কিন্তু মধ্যপন্থী জাতীয়তাবাদী নেতা হিসেবে শিঘ্রই তিনি বেন বেলার আনুকূল্য হারান। ১৯৬৩ সালে তিনি আলজেরিয়া থেকে নির্বাসিত হন, তবে মৃত্যুর কিছুদিন আগে তাকে দেশে ফেরত আসতে দেয়া হয়। Meisami, Julie Scott and Starkey, Paul (Eds). (1998). Encyclopedia of Arabic Literature. London: Routledge (আইএসবিএন ০-৪১৫-১৮৫৭১-৮) Ferhat Abbas, Une utopie algérienne, p. 18 et 19. Aussaresses, General Paul, The Battle of the Casbah: Terrorism and Counter-Terrorism in Algeria, 1955-1957. New York: Enigma Books, 2010. 978-1-929631-30-8.
আবদুর রহমান (দ্ব্যর্থতা নিরসন)

আবদুর রহমান নামটি নিম্নের ব্যক্তিবর্গকে নির্দেশ করতে পারেঃ আবদুর রহমান, বীর প্রতীক খেতাব প্রাপ্ত মুক্তিযোদ্ধা। আবদুর রহমান (বীর প্রতীক), বীর প্রতীক খেতাব প্রাপ্ত মুক্তিযোদ্ধা। আবদুর রহমান (বীর বিক্রম), বীর বিক্রম খেতাব প্রাপ্ত মুক্তিযোদ্ধা। আবদুর রহমান (ক্রিকেটার), বাংলাদেশী প্রথম শ্রেণির ক্রিকেটার। আবদুর রহমান (টাঙ্গাইলের রাজনীতিবিদ), বাংলাদেশের টাঙ্গাইল-৫ আসনের সাবেক সংসদ সদস্য। আবদুর রহমান (বংশীবাদক) - মুন্সিগঞ্জ জেলার ব্যক্তি। আব্দুর রহমান, দ্ব্যর্থতা নিরসন পাতা এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
সংবাদ প্রভাকর

সংবাদ প্রভাকর ছিল ঈশ্বরচন্দ্র গুপ্ত কর্তৃক প্রতিষ্ঠিত একটি দৈনিক বাংলা সংবাদপত্র৷ ১৮৩১ সালে একটি সাপ্তাহিক সংবাদপত্র হিসেবে এটি চালু হয় এবং আট বছর পর ১৮৩৯ সালে এটি একটি দৈনিক সংবাদপত্রে রূপান্তরিত হয়৷ এটিই বাংলা ভাষায় প্রকাশিত প্রথম দৈনিক সংবাদপত্র৷ ব্রিটিশ ভারত ও বিদেশের সংবাদ প্রকাশের পাশাপাশি এই সংবাদপত্র ধর্ম, রাজনীতি, সমাজ ও সাহিত্য সম্পর্কে নিজস্ব মতামত প্রকাশ করত৷ বাংলার নবজাগরণ ও নীল বিদ্রোহের প্রতি মানুষকে সহানুভূতিশীল করে তোলার ক্ষেত্রে এই সংবাদপত্রের বিশেষ প্রভাব ছিল৷ সংবাদ প্রভাকর ছিল ঈশ্বরচন্দ্র গুপ্তের মস্তিস্কপ্রসূত একটি সংবাদপত্র৷ তার পৃষ্ঠপোষক ছিলেন পাথুরিয়াঘাটার যোগেন্দ্রমোহন ঠাকুর৷ ১৮৩১ সালের ২৮ জানুয়ারি (মাঘ, ১২৩৭ বঙ্গাব্দ) ছিল এর প্রথম প্রকাশ৷ যোগেন্দ্রমোহন ঠাকুর ছিলেন এই সংবাদপত্রের পৃষ্ঠপোষক৷ তার মৃত্যুর পর ১৮৩২ সালে এই সংবাদপত্রটি সাময়িকভাবে বন্ধ হয়ে যায়৷ ১৮৩৬ সালের ১০ অগস্ট ঈশ্বরচন্দ্র গুপ্ত একটি ত্রি-সাপ্তাহিক সংবাদপত্র হিসেবে এটি আবার চালু করেন৷ ১৮৩৭ সালে পাথুরিয়াঘাটার ঠাকুর পরিবার আবার এই সংবাদপত্রটিকে অর্থসাহায্য করতে শুরু করেন এবং ১৮৩৯ সালের ১৪ জুন সংবাদ প্রভাকর বাংলা ভাষার প্রথম দৈনিক সংবাদপত্র হিসেবে আত্মপ্রকাশ করে৷ ১৮৫৩ সাল থেকে পত্রিকাটি মাসিক সংস্করণরূপে প্রকাশিত হয়৷ কাঙাল হরিনাথ বঙ্কিমচন্দ্র চট্টোপাধ্যায় রাধাকান্ত দেব রঙ্গলাল বন্দ্যোপাধ্যায় দীনবন্ধু মিত্র দারকনাথ অধিকারী ইন্দ্রজিৎ চৌধুরী (২০১২)। "সংবাদ প্রভাকর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "সংবাদ প্রভাকর"। www.kalerkantho.com। ২০২০-০৯-১১। সংগ্রহের তারিখ ২০২৩-০৫-২৮।  Azadi, Dainik (২০২১-০১-২৮)। "সংবাদ প্রভাকর : বাংলায় প্রকাশিত সর্বপ্রথম দৈনিক"। দৈনিক আজাদী (ইংরেজি ভাষায়)। সংগ্রহের তারিখ ২০২৩-০৫-২৮। [স্থায়ীভাবে অকার্যকর সংযোগ]
জাপানি বটেরা

জাপানি বটেরা (বৈজ্ঞানিক নাম: Coturnix japonica) (ইংরেজি: Japanese quail) হচ্ছে Phasianidae পরিবারের Coturnix গণের একটি পাখি। পুরুষ ও স্ত্রী পাখির রং একি রকম হয়। মাথার রং উজ্জ্বল হয় ও লেজ হলদে বাদামি হয়। পুরুষ পাখির বুকের পালক কালচে বাদামি ও কাল ছিটে থাকে। পুরুষরা পাখি স্ত্রী পাখির চেয়ে ছোট থাকে। এই পাখি স্থানীয় হিসাবে ভুটান, চীন, ভারত, জাপান, কোরিয়া, মঙ্গোলিয়া, মায়ানমার, রাশিয়া, থাইল্যান্ড, ভিয়েতনাম দেখা যায়।অস্থায়ীভাবে কম্বোডিয়া, ফিলিপাইন অংশে দেখা যায়। মাঝে মাঝে ইতালি, আমেরিকায় দেখা যায়। জাপানি বটেরা আই. ইউ. সি. এন. এই প্রজাতিটিকে প্রায় বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে অনিশ্চিত ও অনুমান নির্ভর। "Coturnix japonica"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ঈশ্বর (চিহ্ন)

ঈশ্বর বাংলা বর্ণমালার একটি চিহ্ন যা ৺ দ্বারা প্রকাশ করা হয়। স্বর্গীয় অথবা মৃত হিন্দু ব্যক্তির নামের আগে এই চিহ্ন বসে । ঈশ্বর চিহ্ন ও চন্দ্রবিন্দু চিহ্নের (ঁ) এর মাঝে প্রায় সবসময়ই বিভ্রান্তি ঘটে। তবে ঈশ্বরের ডান হাতটি বাঁ হাতের চেয়ে লম্বা। ৺রামকৃষ্ণ দেব ৺বিমল তালুকদার ৺ময়ূরমুকুটধারী AG, Compart। "Find all Unicode Characters from Hieroglyphs to Dingbats – Unicode Compart"। www.compart.com (ইংরেজি ভাষায়)। সংগ্রহের তারিখ ২০২৩-০৩-০২।
নীলকান বসন্তবৌরি

নীলকান বসন্তবৌরি (বৈজ্ঞানিক নাম: Psilopogon duvaucelii) (ইংরেজি: Blue-eared barbet) হচ্ছে Megalaimidae পরিবারের Psilopogon গণের একটি পাখি। নীলকান বসন্তবৌরি আকারে ১৭ থেকে ১৮ সে মি পর্যন্ত হয়ে থাকে । এদের গলা ছোট ও মাথা বড় আকৃতির এবং লেজ ছোট হয় । এদের দেহের সবুজ বর্ণের হয়ে থাকে। ঠোঁট কালচে বর্ণের হয় । পুরুষ পাখির গলা দেখতে কমলা রঙের । এদের কানের উপর ও নিচে লাল রঙ ও স্ত্রী পাখির মাথা হালকা রং হয় ।কানের চারপাশে গাঢ় কমলা হয় । অপ্রাপ্তবয়স্ক পাখির মাথা সবুজ এবং কান ও গলা নীল রঙের হয় । নীলকান বসন্তবৌরি বাংলাদেশ, ভারত, পাকিস্তান, নেপাল, ভুটান, মিয়ানমার, থাইল্যান্ড, লাওস, ভিয়েতনাম এবং চীন অংশে প্রধান বিচরণস্থল। নীলকান বসন্তবৌরি আই. ইউ. সি . এন. বড় Least Concern বা আশঙ্কাহীন প্রজাতি হিসেবে তালিকাভুক্ত করেছে। বাংলাদেশে এই পাখি Least Concern বা আশংকাহীন বলে বিবেচিত। বাংলাদেশের বন্যপ্রাণী আইনে এ প্রজাতিটি সংরক্ষিত। "Psilopogon cyanotis"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
তাদাহিরো সেকিমোতো

তাদাহিরো সেকিমোতো একজন জাপানি ইলেক্ট্রনিক প্রকৌশলী। সেকিমোতো ১৯২৬ সালের ১৪ নভেম্বর জাপানে জন্মগ্রহণ করেন। তিনি টোকিও বিশ্ববিদ্যালয় থেকে ১৯৪৮ সালে পদার্থবিজ্ঞানে ব্যাচেলর অব সায়েন্স এবং ১৯৬২ সালে ডক্টর অব ইঞ্জিনিয়ারিং ডিগ্রি লাভ করেন। তিনি ১৯৬৫ সালে এনইসি এর হেড অব রিসার্চ হিসেবে নিযুক্ত হন। তিনি ১৯৮০ সালে এনইসি এর প্রেসিডেন্ট নিযুক্ত হন। তিনি ১৯৯৪ সালে এনইসি এর চেয়ারম্যান নিযুক্ত হন। তার ৩৫টি জাপানি প্যাটেন্ট এবং ৫টি বিদেশী প্যাটেন্ট রয়েছে। আইইইই আলেক্সান্ডার গ্রাহাম বেল মেডেল ১৯৯৬ আইইইই মেডেল অব অনার ২০০৪ http://www.nytimes.com/2007/11/16/business/worldbusiness/16sekimoto.html http://ethw.org/Tadahiro_Sekimoto
বিগ ক্যাস

উইলিয়াম মররিসি (জন্ম: আগস্ট ১৬, ১৯৮৬) হলো একজন হলেন একজন একজন মার্কিন পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডের হয়ে কুস্তি করেন। "Bill Morrissey – 2008 / 2009 Men's Basketball"। NYU Athletics। জুন ৩০, ২০১৪ তারিখে মূল থেকে আর্কাইভ করা। সংগ্রহের তারিখ জুন ৩০, ২০১৪।  "Colin Cassady: Profile & Match Listing"। profightdb। সংগ্রহের তারিখ মে ২৪, ২০১৫।  Dilbert, Ryan (মে ৫, ২০১৬)। "Colin Cassady's road to WWE stardom: chronicling Big Cass' journey"। Bleacher Report। Time Warner। সংগ্রহের তারিখ ডিসেম্বর ২১, ২০১৬।  Johnson, Mike। "LoadedeventsetforHalloweenweekendinArizona"। PWInsider.com। সংগ্রহের তারিখ জুন ৩০, ২০১৪।  "Big Cass"। WWE.com। WWE। সংগ্রহের তারিখ ডিসেম্বর ২৭, ২০১৬।  "Colin Cassady – old NXT profile"। NXT Wrestling। ১৮ মে ২০১৩ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৪।  উইকিমিডিয়া কমন্সে বিগ ক্যাস সংক্রান্ত মিডিয়া রয়েছে। ডাব্লিউডাব্লিউই.কম-এ বিগ ক্যাস টুইটারে বিগ ক্যাস ইন্সটাগ্রামে বিগ ক্যাস ইন্টারনেট মুভি ডেটাবেজে বিগ ক্যাস (ইংরেজি)
ক্ল্যাশ রয়্যাল

ক্ল্যাশ রয়্যাল সুপারসেল দ্বারা তৈরি ও প্রকাশিত বিনামূল্যের একটি মোবাইল কৌশল ভিত্তিক ভিডিও গেম। এই খেলাটি সংগ্রহযোগ্য কার্ড গেম, টাওয়ার প্রতিরক্ষা, এবং বহু-খেলোয়াড়ের অনলাইন যুদ্ধ ক্ষেত্র উপাদানগুলি সমন্বয়ে গঠিত। এই খেলাটি বৈশ্বিকভাবে ২ মার্চ ২০১৬ সালে মুক্তি দেয়া হয়। ক্ল্যাশ রয়্যালে, খেলোয়াড়গণ তাদের ট্রফি, লেবেল ও অ্যারেনা দ্বারা র‍্যাঙ্ককৃত। খেলায় একজন খেলোয়াড় সর্বোচ্চ তেরো লেবেল পর্যন্ত উঠতে পারে, যা কার্ড দান করে বা কার্ডের লেবেল বাড়ানোর মাধ্যমে অভিজ্ঞতা পয়েন্ট প্রাপ্তির মাধ্যমে অর্জন করা যায়। খেলায় মোট এগারো অ্যারেনা আছে (প্রশিক্ষণ শিবির বাদে), প্রটিটি অ্যারেনায় ট্রফির একটি নির্দিষ্ট সীমা আছে। একটি খেলোয়াড় প্রতিপক্ষের এক বা একাধিক টাওয়ার ধ্বংস করে বা "রাজার টাওয়ার" ধ্বংস করে যুদ্ধ জয় করতে পারে। "রাজার টাওয়ার" ধ্বংস করলে খেলোয়াড়গণ স্বয়ংক্রিয়ভাবে তিন "মুকুট" লাভ করে বিজয় অর্জন করে। ক্ল্যাশ অফ ক্ল্যানস Saxena, Himalaya (২০১৬-০১-০৪)। "Released* Release Date of Clash Royale in US,UK and other countries -Gammerson"। Gammerson (ইংরেজি ভাষায়)। সংগ্রহের তারিখ ২০১৭-০৩-০৫।  দাপ্তরিক ওয়েবসাইট
তুঙ্গনাথ

তুঙ্গনাথ উত্তরাখণ্ড রাজ্যের রুদ্রপ্রয়াগ জেলায় অবস্থিত পৃথিবীর সর্বোচ্চ শিব মন্দির আর পঞ্চ কেদারের অন্যতম। এর উচ্চতা ১২০৭৩ ফুট। দেবাদিদেব মহাদেবের পঞ্চকেদার গুলি হল কেদারনাথ, মদমহেশ্বর, কল্পেশ্বর, রুদ্রনাথ আর তুঙ্গনাথ। পঞ্চকেদার নিয়ে একটা জনশ্রুতি আছে। মহাভারতে কুরুক্ষেত্রের যুদ্ধর পর পান্ডবরা যখন পাপের আগুনে পুড়ছেন তখন তারা ঠিক করেন যে ভ্রাতৃহত্যার পাপ মোচন করতে তারা শিবের পূজো করবেন। সেই ইচ্ছায় শিবের সন্ধানে তারা বারাণসীতে গিয়ে হাজির হন। কিন্তু মহাদেব এই পাপীদের হাতে ধরা দিতে রাজি হলেননা তাই তিনি একটি ষাঁড়ের রূপ ধারণ করলেন আর হিমালয় পর্বতমালার, উত্তরাখন্ডের গুপ্তকাশীতে চলে যান। পান্ডবরাও তাকে নানা জায়গায় খুঁজতে খুঁজতে উত্তরাখন্ডে এসে হাজির হলেন আর এদিকে শিবও এ পাহাড় ও পাহাড়ে পালিয়ে পালিয়ে বেড়াতে লাগলেন; পিছনে পিছনে ধাওয়া করলেন পান্ডবরা। যেখানে যেখানে পান্ডবরা ষাঁড় রূপী শিব কে ধরেও ধরতে পারে নি মানে কোথাও লেজ ধরেছে কোথাও শিঙ ধরেছে কিন্তু শিব তবু পিছ্লে পালিয়ে গিয়েছেন সেই স্থানগুলিই পঞ্চকেদার নামে পরিচিত হয়। তুঙ্গনাথকে তৃতীয় কেদার বলা হয়। তুঙ্গনাথ কিন্তু চারধামের (কেদারনাথ-বদ্রীনাথ আর গঙ্গোত্রী-যমুনোত্রী) অন্তর্গত নয়। চোপতা থেকে সাড়ে চার কিলোমিটারের হাঁটা পথ তুঙ্গনাথ। প্রায় ৮,৮০০ ফুট উচ্চতার চোপতাকে অনেকে উত্তরাখণ্ডের মিনি সুইতজারল্যান্ড বলেন। কারণ, সবুজ বুগিয়াল; “বুগিয়াল” অর্থাৎ মাঠ।পাহাড়ের ঢাল বেয়ে নেমে যাওয়া বিস্তীর্ণ এক সবুজ তৃণভূমি। চোপতা, উখিমঠ, সারিগ্রাম, গোপেশ্বর— আশপাশের বেশ কয়েক জায়গার বাসিন্দাদের কাছে তুঙ্গনাথ পূন্যভূমি। তুঙ্গনাথেরও উপরে ১৩১২৩ ফুট উচ্চতায় এই পাহাড়ের চুড়োয় আছে চন্দ্রশিলা যেখান থেকে হিমালয়ের ৩৬০ ডিগ্রি কোণে চার পাশের তুষারধবল শৃঙ্গ দেখা যায় সেগুকি হল চৌখাম্বা, নন্দাদেবী, নন্দাঘুন্টি, কামিট, পালকি, নীলকন্ঠ, সুদর্শন, মেরু-সুমেরু, শিবলিঙ্গ। চন্দ্রশিলার চুড়োয় একটা ছোট্ট মন্দির রয়েছে, গঙ্গাদেবীর উদ্দেশে নিবেদিত। গাড়োয়াল ভ্রমনের এক অন্যতম অংশ হল এই তুঙ্গনাথ-চন্দ্রশিলা যা বাঙালিদের অতি পরিচিত স্থান সৌজন্যে অবশ্য উমাপ্রসাদ মুখোপাধ্যায়। তার “হিমালয়ের পথে পথে” গাড়োয়ালকে বাঙালিদের কছে জনপ্রিয় করে তোলে।
সি-সি তিতির

সি-সি তিতির (বৈজ্ঞানিক নাম: Ammoperdix griseogularis) (ইংরেজি: See-see partridge) হচ্ছে Phasianidae পরিবারের Ammoperdix গণের একটি পাখি। এটি শীত প্রধান দেশের পাখি। এর আকার ২০ থেকে ২৫ সে মি পর্যন্ত হয়ে থাকে। ৮ থেকে ১৬ টি ডিম দেয়। বিভিন্ন বীজ, পোকা খাদ্য হিসাবে গ্রহণ করে। সি-সি তিতির দেখতে গোলাকার, এটি প্রধানত বেগুনি- বাদামী সাদা এবং এর পার্শ্বদেশ বাদমি। আফগানিস্তান, আজারবাইজান, ভারত, ইরান, ইরাক, কাজাকিস্থান, পাকিস্তান, সিরিয়া, আরব, তাজিকিস্তান, তুরস্ক, তুর্কমেনিস্তান, উজবেকিস্তান পর্যন্ত বিস্তৃত। এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর, সম্ভবত নেই, অনিশ্চিত ও অনুমান নির্ভর, সম্ভবত নেই, অনিশ্চিত ও অনুমান নির্ভর, সম্ভবত নেই, কেবলমাত্র একটি তালিকায় বাংলাদেশে শীতের পরিযায়ী বলে উল্লিখিত। পাখিটি মরুভূমিবাসী। "Ammoperdix griseogularis"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
চিলির প্রাকৃতিক ইতিহাসবিষয়ক জাতীয় জাদুঘর

চিলির প্রাকৃতিক ইতিহাসবিষয়ক জাতীয় জাদুঘর (স্পেনীয়: Museo Nacional de Historia Natural বা, MNHN) দক্ষিণ আমেরিকার দেশ চিলির প্রধান তিনটি জাতীয় জাদুঘরের একটিরূপে বিবেচিত। অন্য দুইটি হচ্ছে - চারুকলা জাদুঘর ও জাতীয় ইতিহাস জাদুঘর। মেট্রোপলিটন অঞ্চলের নিয়ন্ত্রাধীন সান্তিয়াগো’র কুইন্তা নরমাল পার্কে জাদুঘরটি অবস্থিত। জাদুঘরটি দক্ষিণ আমেরিকার প্রাকৃতিক ইতিহাসবিষয়ক জাদুঘরগুলোর মধ্যে প্রাচীনতম। চিলীয় সরকার কর্তৃক নিযুক্ত হয়ে ১৪ সেপ্টেম্বর, ১৮৩০ তারিখে ফরাসী প্রকৃতিবিদ ক্লদিও গে এটি প্রতিষ্ঠা করেন। এর মূল আদেশনামায় চিলির জীববিজ্ঞান ও ভূগোল সম্পর্কীয় বিষয়াদির কথা উল্লেখ ছিল। শস্য ও খনিজ সম্পদের দিকেই মনোনিবেশ ঘটানো হয়। চিলীয় আন্তর্জাতিক প্রদর্শনী উপলক্ষ্যে ১৮৭৫ সালে বর্তমান ভবনটি প্রাসাদ বা প্যাভিলিয়ন আকারে নির্মাণ করা হয়। ১৮৮৯ সালে উদ্ভিদবিজ্ঞান, প্রাণিবিজ্ঞান ও খনিজবিজ্ঞান বিভাগ প্রতিষ্ঠা করা হয়। ১৯০৮ সালে ‘বোলেতিন দেল মুসিও ন্যাশিওনাল বা জাতীয় জাদুঘর বুলেটিন’ প্রকাশ করা হয়। অদ্যাবধি এ বুলেটিনটি ‘বোলেতিন দেল মিউজিও বা চিলির প্রাকৃতিক ইতিহাসবিষয়ক জাতীয় জাদুঘর বুলেটিন’ নামে নিয়মিতভাবে প্রকাশিত হচ্ছে। আগস্ট, ১৯০৬ ও এপ্রিল, ১৯২৭ সালে ভূমিকম্পের কারণে জাদুঘরটি ব্যাপক ক্ষয়-ক্ষতির সম্মুখীন হয়। হামবার্তো ফুয়েনজালিদা ভিলেগাস জাদুঘরের পরিচালক ছিলেন। এরপর ১৯৬৪ সালে গ্রেটে মোস্তনি তার স্থলাভিষিক্ত হন। ১৯৮২ সাল পর্যন্ত এ জাদুঘরের পরিচালকের দায়িত্ব পালন করেন তিনি। জাদুঘরটিতে বর্তমানে বারোটি স্থায়ী প্রদর্শনী কেন্দ্র রয়েছে। নীচতলায় দীর্ঘ সুড়ঙ্গ পথে চিলির ভূ-জীববিজ্ঞান বিষয়াদি রয়েছে যা প্রথম তলা পর্যন্ত বিস্তৃত। আঞ্চলিক জীববৈচিত্র্য নিয়ে আন্তঃক্রিয়াশীল শিশুতোষ খেলার ব্যবস্থা রয়েছে। কেন্দ্রীয় হলের প্রদর্শনীতে ১৭-মিটার লম্বা নীল তিমির কঙ্কাল আছে। বিংশ শতাব্দীর শুরুতে খনি এলাকায় নাইট্রেট বিক্রিয়ার শব্দচিত্র। ড্রাগনফ্লাইয়ের বিরাট আকারের জীবাশ্মসহ পোকামাকড়। মোলাস্ক, কার্নোটরাস সাসত্রেইসহ মেসোজোইক যুগের হাড়। চিলীয় কাঠ, প্রত্নতত্ত্ব, হুয়ান হার্নান্দেজ দ্বীপপুঞ্জ; আয়ামারা, মাপুচে, সেল্কনাম, রাপানুই, কয়েসকার ও ইয়ামানার সাংস্কৃতিক প্রত্নতত্ত্ব। জাদুঘরের কক্ষসমূহে বিশ্বের সেরা রোঙ্গোরোঙ্গো মানব অঙ্কিত লেখচিত্রের সংগ্রহশালা রয়েছে। রাষ্ট্রীয় খনি সংস্থা কর্তৃক কোদেলকোর সংগ্রহ, তামার ব্যবহার অন্যতম। উদ্ভিদবিজ্ঞান, প্রাণীবিজ্ঞন, এনথোমোলজি, নৃবিজ্ঞান ও জীবাশ্মবিজ্ঞান - এ পাঁচটি বিভাগ রয়েছে। উদ্ভিদবিজ্ঞান বিভাগে ১৮৩০ সালের পর থেকে সংগৃহীত ৩৭০০ প্রজাতির শুকনো গাছ রয়েছে। তন্মধ্যে, ৯০% চিলীয় প্রজাতির উদ্ভিদ সংরক্ষিত আছে। প্রাণিবিজ্ঞান বিভাগে চৌদ্দটি চিলীয় সামুদ্রিক ও স্বাদুপানির মাছের হলোটাইপ রয়েছে। নৃবিজ্ঞান বিজ্ঞান বিভাগে মধ্য চিলি থেকে শুরু করে ইনকা সাম্রাজ্য ও চিলির আধুনিক বা সাম্প্রতিককালে বিলুপ্ত জনগোষ্ঠী এবং ইস্টার দ্বীপপুঞ্জের সাংস্কৃতিক বিষয়াদি রক্ষিত আছে। এছাড়াও প্লো মমি সংরক্ষণ করাও এর অন্যতম দায়িত্বের মধ্য অন্তর্ভুক্ত। Juan Davud Murillo Sandoval। "DE LO NATURAL Y LO NACIONAL. REPRESENTACIONES DE LA NATURALEZA EXPLOTABLE EN LA EXPOSICIÓN INTERNACIONAL DE CHILE DE 1875"।  A flyer handed out at the museum. Grete Mostny, Memorial for the victims of National Socialism, University of Vienna, Retrieved 9 November 2015 চিনচরোদের মমি চিলির শিক্ষাব্যবস্থা পালাসিও বারোলো কুব্রাদা ডে হুমাহুয়াকা ভেনেজুয়েলার সংস্কৃতি ভেনেজুয়েলায় টেলিভিশন‎‎ ভালদিভিয়া আন্তর্জাতিক চলচ্চিত্র উৎসব Museo Nacional de Historia Natural A 360° panorama of the museum
হরনাথ ঠাকুর

হরনাথ ঠাকুর (১ জুলাই, ১৮৬৫ - ২৫ মে, ১৯২৭) একজন ঊনবিংশ শতকের বাঙালি অধ্যাত্মবাদী ও ভক্তিবাদী ব্যক্তিত্ব। তার আসল নাম ছিল হরনাথ বন্দ্যোপাধ্যায়, যিনি 'পাগল হরনাথ' নামে খ্যাত ছিলেন। হরনাথ ঠাকুর বাঁকুড়া জেলার সোনামুখীতে জন্মগ্রহণ করেন। ১৮৯৩ সালে জম্মু ও কাশ্মীর রাজ্যের ধর্মদপ্তরের রাজকর্মচারী রূপে কাজে যোগ দেন। সেখানে নানা সাধু সন্ন্যাসীদের সংস্পর্শে আসার পর সাধক জীবন গ্রহণ করে স্ত্রী কুসুমকুমারী কে নিয়ে ভারত প্রদক্ষিণ করেন। দক্ষিণ ভারত বিশেষত অন্ধ্রপ্রদেশে বিপুল সম্বর্ধনা লাভ করেন হরনাথ। তাকে নিয়ে সাংবাদিক শিশির কুমার ঘোষের লেখা স্পিরিচুয়াল ম্যাগাজিন ও অমৃতবাজার পত্রিকায় প্রকাশিত হলে তার খ্যাতি দেশ বিদেশে ছড়িয়ে পড়ে। তার পত্রাবলী ইংরেজি ছাড়াও বিভিন্ন ভাষায় অনুদিত হয়। বৈষ্ণবধর্ম সাধক হরনাথ তথাকথিত আধ্যাত্মিক গুরুদের মত কাউকে দীক্ষা দিতেননা কিন্তু বহু মানুষ তার ভক্ত ছিলেন। হরনাথ পুরীতে অনাথ আশ্রমের প্রতিষ্ঠা করেন। সোনামুখির আনন্দ আশ্রমে তিনি বাস করতেন। ২৫ মে ১৯২৭ সালে মারা যান সাধক হরনাথ ঠাকুর। ""পাতা:বাংলায় ভ্রমণ -দ্বিতীয় খণ্ড.pdf/২০৬"। উইকিসংকলন। ২০১৬। সংগ্রহের তারিখ ২৪ জুন ২০১৭।  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৬১২।  June McDaniel (১৯৮৯)। The Madness of the Saints: Ecstatic Religion in Bengal। University of Chicago Press। পৃষ্ঠা ৫৭।
অপেক্ষা (১৯৮৭-এর চলচ্চিত্র)

অপেক্ষা ১৯৮৭ সালে মুক্তিপ্রাপ্ত বাংলাদেশী নাট্যধর্মী চলচ্চিত্র। ছবিটি রচনা ও পরিচালনা করেছেন দিলীপ বিশ্বাস এবং প্রযোজনা করেছেন গায়েত্রী বিশ্বাস। গীতি চিত্রকথার ব্যানারে ছবিটি পরিবেশিত হয়। এতে প্রধান চরিত্রে অভিনয় করেন আলমগীর, শাবানা, জাফর ইকবাল, সুচরিতা প্রমুখ। ছবিটি ১২তম জাতীয় চলচ্চিত্র পুরস্কারে চারটি শাখায় পুরস্কার লাভ করে। আলমগীর শ্রেষ্ঠ অভিনেতা বিভাগে, শাবানা শ্রেষ্ঠ অভিনেত্রী বিভাগে, দিলীপ বিশ্বাস শ্রেষ্ঠ চিত্রনাট্যকার বিভাগে এবং আমিনুল ইসলাম মিন্টু শ্রেষ্ঠ চিত্রসম্পাদক বিভাগে পুরস্কার লাভ করেন। আলমগীর শাবানা জাফর ইকবাল সুচরিতা গোলাম মুস্তাফা প্রবীর মিত্র শওকত আকবর অপেক্ষা চলচ্চিত্রের সুর ও সঙ্গীত পরিচালনা করেছেন সত্য সাহা। গানে কণ্ঠ দিয়েছেন সাবিনা ইয়াসমিন ও এন্ড্রু কিশোর। জাতীয় চলচ্চিত্র পুরস্কার বিজয়ী: শ্রেষ্ঠ অভিনেতা - আলমগীর বিজয়ী: শ্রেষ্ঠ অভিনেত্রী - শাবানা বিজয়ী: শ্রেষ্ঠ চিত্রনাট্যকার - দিলীপ বিশ্বাস বিজয়ী: শ্রেষ্ঠ চিত্রসম্পাদক - আমিনুল ইসলাম মিন্টু শাহনেওয়াজ, আলতাফ (২১ মার্চ ২০১৩)। "একজন খাঁটি অভিনেতা"। দৈনিক প্রথম আলো। ২০১৬-১০-২২ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৭।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। বাংলাদেশ চলচ্চিত্র উন্নয়ন কর্পোরেশন। ২৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৭।  ইন্টারনেট মুভি ডেটাবেজে অপেক্ষা (ইংরেজি)
সনি ম্যাক্স ২

সনি ম্যাক্স ২ হলো ভারতীয় হিন্দি চলচ্চিত্র সম্প্রাচারিত একটি চ্যানেল, যেটির মালিক সনি পিকচার্স নেটওয়ার্কস এবং তাদের দ্বারাই এই চ্যানেলটি নিয়ন্ত্রিত হয়। এই চ্যানেলের স্লোগান হলো জাব দেখো তাব নায়া। https://broadbandforum.co/threads/sony-max-2-another-movie-channel-from-sony.78025/ দাপ্তরিক ওয়েবসাইট
সনি লিভ

সনি লিভ হলো ভারতীয় সাধারণ এন্টারটেইনমেন্ট ভিডিও প্রচারণা সার্ভিস যেটির মালিক ভারতের মহারাষ্ট্রের মুম্বাই ভিত্তিক কোম্পানি সনি পিকচার্স নেটওয়ার্কস। "SonyLIV.com Site Info"। Alexa Internet। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৬।  "Multi Screen Media Rebrands To Sony Pictures Networks"। ২০১৫-১১-০২। ২০১৬-০২-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৬-২৪।  অফিসিয়াল ওয়েবসাইট